1. ΠΡΟΕΔΡΙΚΟΝ ΔΙΑΤΑΓΜΑ της 23/23 Μαρτ.1929(ΦΕΚ Α΄121) Περί οικοδομικού Συμβουλίου του Πανεπιστημίου Θεσσαλονίκης. Έχοντες ύπ’ όψει το άρθρ.16 του Νόμ.3341 και τον Νόμ.3901 «περί κυρώσεως και τροποποιήσεως του Ν.Δ. της 21 Σεπτ.1926 περί επαναφοράς εις ισχύν του Νόμ.3341 περί ιδρύσεως Πανεπιστημίου εν Θεσσαλονίκη» προτάσει του επί της Παιδείας και των Θρησκευμάτων Υπουργού, στηριζομένη εις απόφασιν της Συγκλήτου του Πανεπιστημίου Θεσσαλονίκης, διατάσσομεν τάδε: Άρθρ.1.-«1.Δια την εκτέλεσιν των οικοδομικών έργων του Πανεπιστημίου Θεσσαλονίκης καθώς και δια την επίπλωσιν των Πανεπιστημιακών καταστημάτων, μεριμνά εξαμελές Οικοδομικόν Συμβούλιον εκ τακτικών και εκτάκτων καθηγητών, εκλεγομένων υπό της Γενικής Συνελεύσεως, ενός εξ εκάστης Σχολής του Πανεπιστημίου, δι’ έν Πανεπιστημιακόν έτος και δια μυστικής ψηφοφορίας, κατά την υπό του άρθρ.28 του Α.Ν.1895/1939 «περί οργανισμού του Πανεπιστημίου Θεσσαλονίκης» οριζομένην συνεδρίαν. 2.Μετά των ανωτέρω εξ μελών του Οικοδομικού Συμβουλίου εκλέγονται και τρία αναπληρωματικά, ων η σειρά κανονίζεται εκ της εκλογής. Εν περιπτώσει ισοψηφίας, η σειρά κανονίζεται δια κλήρου. 3.Το αξίωμα του μέλους του Οικοδομικού Συμβουλίου είναι ασυμβίβαστον προς το του συγκλητικού. 4.Το ούτως εκλεγέν Συμβούλιον εκλέγει εξ αυτού τον Πρόεδρον, αναλαμβάνει δε τα καθήκοντα του από της ενάρξεως του προσεχούς ακαδημαϊκού έτους ήτοι από 1ης Σεπτεμβρίου.  5.Του Οικοδομικού Συμβουλίου μετέχει γνωμοδοτικήν έχων ψήφον και ο αρχιτέκτων του Πανεπιστημίου». Το άρθρ.1 αντικατεστάθη ως άνω δια του Β.Δ.17 Μαΐου/3΄Ιουλ.1950. «6.Το Οικοδομικόν Συμβούλιον δύναται κατά την διάρκειαν των θερινών διακοπών να αναθέτη την λήψιν αποφάσεων εν επειγούση ανάγκη εις τριμελή επιτροπήν, εκ των μελών αυτού, προεδρευομένην υπό του αρχαιοτέρου τούτων εφ’ όσον δεν μετέχει ταύτης ο Πρόεδρος αυτού. Τα θέματα εφ΄ων δύναται να αποφασίζη η τριμελής επιτροπή καθορίζονται υπό του Οικοδομικού Συμβουλίου κατά την συνεδρίαν καθ’ ην αποφασίζεται ο καταρτισμός της Επιτροπής». Η παρ.6 προσετέθη δια του Β.Δ.24 Σεπτ./17 Οκτ.1958. Άρθρ.2.-1.Τα καθήκοντα του αρχιτέκτονος του Πανεπιστημίου Θεσσαλονίκης ανατίθενται υπό του Πρυτάνεως αποφάσει της Συγκλήτου και εγκρίσει του Υπουργού της Παιδείας εις τον κεκτημένον δίπλωμα αρχιτέκτονος ή πολιτικού μηχανικού του Εθνικού Μετσοβίου Πολυτεχνείου ή άλλης ανεγνωρισμένης ομοταγούς Σχολής επί μηνιαία αποζημιώσει οριζομένη υπό της Συγκλήτου, μη δυναμένη δε να υπερβή τας αποδοχάς του νομομηχανικού α΄ τάξεως. 2.Ο αρχιτέκτων συντάσσει τα ανατιθέμενα εις αυτόν υπό του οικοδομικού Συμβουλίου σχέδια, προϋπολογισμούς, προκηρύξεις κλπ. και εποπτεύει υπευθύνως την εκτέλεσιν των έργων, τελών υπό την άμεσον εποπτείαν του οικοδομικού Συμβουλίου. 3.Ο αρχιτέκτων απαλλάσσεται των καθηκόντων αυτού μετ’ απόφασιν του Υπουργού της Παιδείας λαμβανομένην μετά πρότασιν της Συγκλήτου, στηριζομένην εις γνωμοδότησιν του οικοδομικού Συμβουλίου. Άρθρ.3.-Προκειμένου περί της εκτελέσεως σημαντικωτέρων έργων δύναται η Σύγκλητος, προτάσει του Πρυτανικού Συμβουλίου και μετά γνώμην του οικοδομικού και εγκρίσει του Υπουργού της Παιδείας, να αναθέτη την εκπόνησιν σχεδίων καθώς και την παρακολούθησιν της εκτελέσεως των έργων και εις άλλους αρχιτέκτονας επ’ αμοιβή κανονιζομένη δι΄ ιδιαιτέρας συμφωνίας. Άρθρ.4.-1.Εκτελέσεις οικοδομικών έργων μέχρι του ποσού των 50.000 δραχμών γίνονται αποφάσει του Πρυτανικού Συμβουλίου και καθ’ ον τρόπον ήθελε τούτο ορίσει μετά γνώμην του οικοδομικού Συμβουλίου. Αι πέραν του ποσού τούτου ενεργούνται δια δημοσίου  διαγωνισμού  ενώπιον του Οικοδομικού ΣυμβουΣελ. 581 Τεχνικά ΄Εργα Πανεπιστημίου Θεσ/νίκης 31.Ε.π.1 λίου κατά τας διατάξεις του άρθρ.266 του Νόμ.2905 «περί οργανισμού του Εθνικού και Καποδιστριακού Πανεπιστημίου Αθηνών», αντικαθισταμένης της εν ταις διατάξεσι ταύταις λέξεως «οικονομικού» δια της λέξεως «οικοδομικού». 2.Η παραλαβή των έργων γίνεται υπό επιτροπής εκλεγομένης υπό της Συγκλήτου και καθ’ ον τρόπον ήθελεν αύτη ορίσει. Της επιτροπής δεν δύνανται να μετέχωσι μέλη του οικοδομικού Συμβουλίου. Την αμοιβήν των τυχόν μη καθηγητικών μελών της επιτροπής ταύτης ορίζει το Πρυτανικόν Συμβούλιον. Άρθρ.5.-1.Δια την κατασκευήν θρανίων, τραπεζών, πινάκων, βιβλιοθηκών και άλλων επίπλων δια τας ανάγκας των αιθουσών του Πανεπιστημίου και των παραρτημάτων αυτού δύναται το Πρυτανικόν Συμβούλιον, μετ’ απόφασιν της Συγκλήτου και γνώμην του οικοδομικού, να εγκαταστήση συνεργείον τελούν υπό την άμεσον εποπτείαν του αρχιτέκτονος και του οικοδομικού Συμβουλίου. 2.Αι δια του συνεργείου εκτελούμεναι εργασίαι δεν υπόκεινται εις τας διατάξεις του άρθρ.4 του παρόντος Δ/τος. 3.Τα καθ’ έκαστον της λειτουργίας του συνεργείου διέπονται υπό κανονισμών εγκρινομένων υπό της Συγκλήτου μετά γνώμην του Πρυτανικού και οικοδομικού Συμβουλίου. Εις τον αυτόν Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 